Organizata që paguan lirimin me kusht të protestuesve të arrestuar
Organizata "Fondi i Lirisë së Minesotas" mblodhi mbi 20 milionë dollarë donacione në ditët që pasuan protestat
Gjatë dy javëve të fundit që Shtetet e Bashkuara kanë përjetuar protesta të shumta në disa qytete, dhjetëra organizata bamirësie kanë mbledhur fonde për të ndihmuar komunitetin afro-amerikan, si dhe të gjithë ata që kanë vuajtur gjatë trazirave. Një organizatë e tillë është Fondi i Lirisë së Minesotas - ata arritën të mbledhin mbi 20 milionë dollarë në vetëm katër ditë. Karina Bafradzhian e Zërit të Amerikës bisedoi me përfaqësuesen e fondit. Që prej fillimit të protestave, të nxitura nga vdekja e George Floyd-it më 25 maj, mbi 10'000 njerëz janë arrestuar në Shtetet e Bashkuara. Disa patën mundësinë të paguanin garancinë për lirimin me kusht. Shumë të tjerë u ndihmuan nga një organizatë bamirëse e quajtur Fondi i Lirisë së Minesotës që u erdhi në ndihmë. “", thotë Mirella Ceja-Orozco, anëtare e bordit e organizatës "Fondi i Lirisë së Minesotës". Për të menaxhuar donacionet dhe kërkesat e reja, organizata ftoi më shumë vullnetarë. Qëllimi i tyre mbeti i njëjtë - të ndihmojnë njerëzit përpara se të zhvillohen seancat gjyqësore. "", thotë zonja Ceja-Orozco. Përkundër faktit se vala e protestave në të gjithë Shtetet e Bashkuara po bie, punonjësit dhe vullnetarët në Fondin e Lirisë së Minesotës besojnë se nuk kjo do të ndikojë në numrin e arrestimeve. Madje, ky numër mund të rritet në të ardhmen e afërt. "", i tha Zërit të Amerikës zonja Ceja-Orozco. Kur u krijua Fondi për Lirinë në Minesota, ideja ishte të ndihmonin protestuesit vendas që u futën në burg gjatë trazirave. Por kohët e fundit, organizata bamirëse është përpjekur të ndihmojë njerëzit edhe jashtë shtetit Minesota. Rasti me garancinë më të madhe me të cilën po punojnë tani është 500'000 dollarë. Sidoqoftë, tani për tani Fondi ka ndaluar përkohësisht pranimin e donacioneve të reja duke inkurajuar njerëzit që t'i dhurojnë fondit të familjes George Floyd dhe lëvizjes Black Lives Matter.